दुःख की बात है कि इस बार पहाड़ में विकास के नाम पर नहीं बल्कि जाति व क्षेत्र के नाम पर वोट मांगे गए और किसी भी नारे से हिट रहा मुर्गा व शराब!! मुर्गा भक्षियों से जब मैंने सवाल किया तो उनका जवाब भी निरुत्तर करने वाला था.. उनका कहना था कि वोट के बाद पांच साल तक तो इनका पता नहीं चलेगा इसलिए कम से कम मुर्ग मुसल्लम ही सही कुछ तो हाथ लगे!!! उत्तराखंड के भाग्य विधाताओं से आग्रह है कि वे एक बार उत्तराखंड व हिमाचल प्रदेश की सीमा पर चार दिन का प्रवास जरूर करें और देखे के कैसे सामान प्राकृतिक परिस्थितयों वाल हिमाचल का रोहाड़ू व कोटखाई क्षेत्र बागवानी से बेहद संपन्न हो गया है तो दूसरी ओर उत्तराखंड का मोरी व त्योनी क्षेत्र है जहाँ बेहद गरीबी व बागवानी शून्य है. ऐसे नौकरशाहों को राज्य से बाहर कर दें जो पहाडी गरीबों को दुत्कारे और उसका मखौल उडाये. देहरादून का सचिवालय ऐसे तत्वों से भरा पडा है और उनके पास सबसे अहम जिम्मेदारियां सौपी गयी हैं पर ईमानदार अधिकारी आज भी किनारे बैठे हैं.